90/251/ETY: Komission päätös, tehty 22 päivänä toukokuuta 1990, Kreikan vahvistamisesta virallisesti sikarutosta vapaaksi jäsenvaltioksi taudin hävittämisen yhteydessä ja jäsenvaltioiden aseman vahvistamisesta klassisen sikaruton hävittämisen yhteydessä tehdyn päätöksen 81/400/ETY muuttamisesta neljännen kerran



Virallinen lehti nro L 143 , 06/06/1990 s. 0010 - 0011

Suomenk. erityispainos Alue 3 Nide 32 s. 0210

Ruotsink. erityispainos Alue 3 Nide 32 s. 0210



KOMISSION PÄÄTÖS, tehty 22 päivänä toukokuuta 1990, Kreikan vahvistamisesta virallisesti sikarutosta vapaaksi jäsenvaltioksi taudin hävittämisen yhteydessä ja jäsenvaltioiden aseman vahvistamisesta klassisen sikaruton hävittämisen yhteydessä tehdyn päätöksen 81/400/ETY muuttamisesta neljännen kerran (90/251/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetun neuvoston direktiivin 80/1095/ETY(1), sellaisena kuin se on viimeksi muutettuna direktiivillä 87/487/ETY(2), ja erityisesti sen 2 artiklan 2 kohdan, 3 artiklan 2 kohdan ja 7 artiklan, sekä katsoo, että päätöksellään 89/563/ETY(3) komissio hyväksyy Kreikan esittämän alueellisesti sovelletun suunnitelman klassisen sikaruton nopeutetuksi hävittämiseksi, komissio teki tautitilanteen suotuisan kehityksen vuoksi päätöksen 87/362/ETY(4) Kreikan alueen tiettyjen osien vahvistamisesta virallisesti sikarutosta vapaiksi, Kreikka täyttää tällä hetkellä direktiivin 80/1095/ETY 7 artiklan 1 kohdassa ja 2 artiklan toisen kohdan 2 alakohdassa vahvistetut edellytykset, minkä perusteella se voidaan vahvistaa virallisesti sikarutosta vapaaksi jäsenvaltioksi taudin hävittämisen yhteydessä; Kreikan alueella ei ole havaittu sikaruttoa eikä rokotettu sitä vastaan yli 12 kuukauteen; Kreikan alueella olevilla tiloilla ei ole sikoja, jotka olisi rokotettu sikaruttoa vastaan viimeisten 12 kuukauden aikana, Kreikan saavutettua tämän aseman ei ole syytä laatia uutta suunnitelmaa klassisen sikaruton hävittämisen loppuun saattamiseksi direktiivin 80/1095/ETY 3 a artiklan mukaisesti, tämän uuden tilanteen vuoksi on syytä muuttaa komission päätös 81/400/ETY(5), sellaisena kuin se on viimeksi muutettuna päätöksellä 89/473/ETY(6), ja kumota päätös 87/362/ETY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kreikka vahvistetaan virallisesti sikarutosta vapaaksi jäsenvaltioksi taudin hävittämisen yhteydessä. 2 artikla Muutetaan päätöksen 81/400/ETY 1 artikla seuraavasti: 1 lisätään ensimmäisessä kohdassa sana "Kreikka" sanan "Tanska" jälkeen, 2 poistetaan toisesta kohdasta sana "Kreikan". 3 artikla Kumotaan päätös 87/362/ETY. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä toukokuuta 1990. Komission puolesta Ray MAC SHARRY Komission jäsen (1) EYVL N:o L 325, 1.12.1980, s. 1 (2) EYVL N:o L 280, 3.10.1987, s. 24 (3) EYVL N:o L 307, 24.10.1989, s. 39 (4) EYVL N:o L 194, 15.7.1987, s. 33 (5) EYVL N:o L 152, 11.6.1981, s. 37 (6) EYVL N:o L 233, 10.8.1989, s. 34